సిజా రోజ్

సిజా రోజ్ భారతీయ నటి. ఆమె ప్రధానంగా మలయాళం, తమిళ సినిమాలలో నటిస్తుంది. ఆమె 2014లో అమృత టీవీలో టెలివిజన్ రియాలిటీ షో లెట్స్ డ్యాన్స్‌ని హోస్ట్ చేసింది. ఫ్లవర్స్ టీవీలో స్టార్ ఛాలెంజ్ అనే రియాల్టీ షో కూడా చేసింది. ఆమె మొదటగా మలయాళ చిత్రం ఉస్తాద్ హోటల్‌లో దుల్కర్ సల్మాన్ సోదరిగా చిన్న పాత్ర పోషించింది. తులసి అనే పల్లెటూరి అమ్మాయి పాత్రతో ఆమె 2012లో కోజి కూవుత్తు చిత్రంతో తమిళనాట అడుగుపెట్టింది.

ఆమె నటించిన మలయాళ చిత్రం ఉస్తాద్ హోటల్ (2012), తెలుగులో జనతా హోటల్‌ (2018) పేరుతో విడుదల చేసారు. ఇందులో దుల్కర్ సల్మాన్, నిత్యామీనన్‌  హీరో హీరోయిన్లుగా నటించారు.

 ప్రారంభ జీవితం 
ఆమె ఒమన్‌లోని మస్కట్‌లో ఇండియన్ స్కూల్ అల్ వాడి అల్ కబీర్ నుండి పాఠశాల విద్యను పూర్తి చేసింది. ఆమె ముంబైలో గ్రాడ్యుయేషన్ పూర్తి చేసింది.

 కెరీర్ 
గ్రాడ్యుయేషన్‌ పూర్తయ్యాక సెలవులలో ఆమె కేరళకు వచ్చింది. ఆ సమయంలో, ఆమెకు మోడలింగ్ చేసే అవకాశం దక్కింది. దీంతో కొన్ని టీవీ ప్రకటనలలో చేసింది. ఇది ఆమెకు సినిమా ఆఫర్ లకు దారితీసింది. ఆమె తొలి వెంచర్ 2012లో కన్నడ చిత్రం మగాడి. ఆమె మొదటి మలయాళ చిత్రం ఉస్తాద్ హోటల్‌లో దుల్కర్ సల్మాన్ సోదరిగా చిన్న పాత్ర పోషించింది. అలాగే 2012లో, ఆమె తమిళంలో కోజి కూవుత్తులో తులసి అనే పల్లెటూరి అమ్మాయి పాత్రను పోషించింది.

2013లో, ఆమె నటించిన నీ కో న్జా చా, అన్నయుం రసూలుం, అమనకర ఎంట్రీ మూడు చిత్రాలు ఒకే రోజు విడుదల అయ్యాయి.

ఆ తరువాత, ఆమె రెండు తమిళ చిత్రాలు మసాని, మాధవనుమ్ మలర్విజియుమ్ చేసింది. ఇందులో ఆమె భరతనాట్యం నర్తకి పాత్ర పోషించింది. ఆ తర్వాత హిందీ చిత్రం ట్రాఫిక్‌కి రాజేష్ పిళ్లై దగ్గర అసిస్టెంట్ డైరెక్టర్‌గా పనిచేసింది. అది పూర్తయిన తర్వాత బిజిత్ బాలా తొలి వెంచర్ నెల్లిక్కలో ఆమె దీపక్ సరసన నటించింది. ఆమె మొయిదీన్, కాంచనమాల నిజ జీవిత ప్రేమకథ ఆధారంగా పీరియడ్-డ్రామా ఎన్ను నింటే మొయిదీన్‌కు సైన్ అప్ చేసింది.

2014లో, ఆమె అమృత టీవీలో లెట్స్ డ్యాన్స్ అనే రియాలిటీ టెలివిజన్ షోను హోస్ట్ చేసింది.

 మూలాలు 
వర్గం:భారతీయ సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:హిందీ సినిమా నటీమణులు
వర్గం:కన్నడ సినిమా నటీమణులు